ПЪРВА ПОКАНА ЗА КАНДИДАТСТВАНЕ 
С ЦЕЛ ПРЕПОДАВАНЕ И/ИЛИ С ЦЕЛ ОБУЧЕНИЕ В ЧУЖБИНА 

ПО ПРОГРАМА ЕРАЗЪМ+ ЗА 2026/2027
Уведомяваме Ви, че е отворена покана за кандидатстване за мобилности в чужбина с цел изнасяне на лекции или с цел обучение. Лекциите са за мин. 8 ч/седмица. Обучението следва да е в област свързана с ежедневната работа или с личностното развитие на кандидата и може да е под формата на структурирано събитие, участие в семинар/уъркшоп, наблюдение на работата на колеги (job shadowing) и др. Както на етап кандидатстване, така и по време на мобилността участниците в преподавателска мобилност трябва да са на основен трудов договор и на академична длъжност към БАН, а за обучение – на основен трудов договор към Академията. Допуска се участието на докторанти, които са назначени на трудов договор към института.
Списък на подписани Еразъм договори има на www.bas.bg, меню „Дейности”, секция Erasmus+, папка „Общи документи“. Те може да се използват от учените от всички институти, независимо от инициатора на договора, стига да са в подходяща област на познание. Ако имате контакти с преподаватели от университети в страните, изброени по-долу, може да направите заявка за сключване на нов Еразъм договор.
Реализирането на мобилността е в периода от 1 юни 2026 до 30 юли 2027 г. Отпускат се индивидуална подкрепа за 7 дни, вкл. два дни за път, и пътни. По транспортни причини реалният престой може да е до 9-10 дни, като тези над седмия са за сметка на участника.
1. ДНЕВНИ И КВАРТИРНИ (ИНДИВИДУАЛНА ПОДКРЕПА): 
	Приемаща страна
	На ден

	Полша, Унгария, Хърватия, Литва, 
Румъния, Сърбия, Турция, Северна Македония
	148 EUR


	Испания, Португалия, Гърция, Кипър, Малта, Латвия, Естония, Словакия, Словения, Чехия 
	170 EUR


	Австрия, Белгия, Германия, Франция, Италия, Люксембург, Лихтенщайн, Нидерландия, Дания, Швеция, Финландия, Норвегия, Ирландия, Исландия
	190 EUR



2. ПЪТНИ: Като общо правило до 500 км участниците използват транспортни средства с ниски емисии. Пътуването е екологично ако поне половината от разстоянието се изминава с влак или автобус. Пътуването с лек автомобил е екологично ако е споделено (поне двама участници в мобилност). За изчисляване на ставката, разстоянието между градовете се взима по права линия в едната посока. 
	Разстояние в км
	Екологично пътуване
	Неекологично пътуване 

	10 - 99 км
	  56 EUR
	28 EUR

	100 - 499 км
	285 EUR
	211 EUR

	500 - 1999 км
	417 EUR
	309 EUR

	2000 – 2999 км
	535 EUR
	395 EUR

	3000 – 3999 км
	785 EUR
	580 EUR

	4000 – 7999 км
	1188 EUR 
	1188 EUR


НЕОБХОДИМИ ДОКУМЕНТИ:
1. Придружително писмо от института, по образец. 

2. СV на български език (без публикации), 
3. Декларация за лични данни (по образец на БАН), 
4. Индивидуално попълнен Mobility Agreement, по образец. Подава се само с подпис на кандидата за мобилност, а останалите два подписа с печати – на института и на приемащата институция - се представят сканирани на по-късен етап и след одобрение на предложението. Mobility Agreements подадени с подпис на директора не се връщат/сканират от Еразъм офиса; ако трябва, подтответе си ги в два екземпляра.
5. За докторанти - копие на трудов договор удостоверено „Вярно с оригинала“.

Документите се депозират в деловодството на БАН-Администрация. 
Краен срок за кандидатстване: понеделник, 16 МАРТ 2026

ПРЕДИМСТВО ПРИ СЕЛЕКЦИЯ: 
· Релевантност на CV и Mobility Agreements; 
· Преподавателската мобилност има предимство пред тази за обучение; 
· Участие за първи път през предходните две години; 
· Екологичен транспорт
· Включена виртуална мобилност*.
· Компенсиран въглероден отпечатък**; 

· Кандидати в неравностойно положение (представен ТЕЛК 70 и над 70%) имат право на допълнителни средства по реални разходи, вкл. за придружител, ако е необходимо за пътуването; тяхната мобилност се насърчава.
*  Виртуална мобилност: преди, по време или след мобилността; няма изискване за минимален брой дни. В програмата на посещението на отделен ред или в отделен параграф се посочва целта на онлайн срещите/лекциите.
** На сайта на БАН, секция Еразъм, има калкулатор за изчисляване на въглеродния отпечатък.

Бланки и допълнителна информация може да намерите на www.bas.bg, меню „Дейности”, секция Erasmus+, папка „Общи документи“ и, съответно, папка „Лектори“ или папка „Обучение“, както и във „Вътрешния правилник за дейността на програма Еразъм в БАН“ пак там. За въпроси: Цв. Йончев, в. 5235, tsyonchev@cu.bas.bg
ИНСТИТУЦИОНАЛЕН КООРДИНАТОР:
ЧЛ.-КОР. ЕВДОКИЯ ПАШЕВА
